कलेक्टर-एसपी इंटरनेट, मोबाइल सेवा पर आठ माह तक लगा सकेंगे पाबंदी
सांप्रदायिकतनाव को कंट्रोल करने के लिए निश्चित इलाके में इंटरनेट, एसएमएस और मोबाइल सेवा पर अब कलेक्टर और एसपी दो से आठ माह तक प्रतिबंध लगा सकेंगे। सोशल मीडिया खासकर फेसबुक, एसएमएस, वाट्सएप ग्रुप एसएमएस के माध्यम से फैलाई जा सकने वाली अफवाहों जैसे दुरुपयोग को रोकने के लिए यह कदम उठाए जा रहे हैं। तहसील, उपखंड स्तर से लेकर पूरे जिले में इंटरनेट एसएमएस पर कुछ समय के लिए अधिकारी पाबंदी लगा सकते हैं। उपखंड स्तर पर एसडीएम घटना की सूचना कलेक्टर को देकर इंटरनेट सेवा पर कुछ समय के लिए पाबंदी लगवा सकते हैं।
राजस्थान में सांप्रदायिक घटनाओं के निराकरण के संबंंध में गृह विभाग की ओर से जारी की गई गाइड लाइन में इसका हवाला दिया गया है। मुख्यमंत्री और गृह मंत्री की हरी झंडी मिलने के बाद गृह विभाग के अतिरिक्त मुख्य सचिव ने इसे जारी कर दिया है। गाइड लाइन में कलेक्टर, पुलिस कमिश्नर एवं पुलिस अधीक्षक को यह सुझाव दिया गया है कि सांप्रदायिक घटनाओं पर नियंत्रण एवं खंडन के लिए स्थानीय मीडिया का इस्तेमाल करें। अगर इन अधिकारियों को लगता है कि सोशल मीडिया के माध्यम से सांप्रदायिक तनाव बढ़ सकता है तो वे इंटरनेट प्रदाता कंपनी से बात कर सेवा को प्रतिबंधित करवा सकते हैं। इससे अशांति का माहौल होने से रोका जा सकेगा। दंगा नियंत्रण, सौहार्द्र की भावना पुनर्स्थापना एवं जान माल की रक्षा के लिए उत्कृष्ट कार्य करने वालों को उचित इनाम का दिया जाएगा। नागरिक, कर्मचारी भी शामिल किए जाएंगे। इस पर काम चल रहा है।
सीमावर्ती जिले अलवर में साइबर क्राइम को देखते हुए पहले से साइबर क्राइम सेल का गठन किया हुआ है। सेल के जरिए पुलिस को कई बड़ी वारदातें खोलने में सहायता मिली है। जिले में जब भी बड़ा अपराध होता है यह सेल पुलिस के साथ काम करती है। वाट्सएप फेसबुक पर युवतियों के फोटो अपलोड कर कई बार बदनाम करने की कोशिश की गई। पुलिस में ऐसे कई मामले आए हैं। शेषपेज | 14
इसकेअलावा ऑनलाइन शॉपिंग, बैंक के अधिकारी बनकर खाता नंबर एटीएम का पासवर्ड लेकर खाते से रकम निकालने के कई मामले सामने आए हैं। पुलिस अधिकारियों का कहना है साइबर इंटरनेट पर ईमेल हैक कर गलत पोस्ट करने जैसे भी कई घटनाएं हो चुकी है।
जानकारी के अनुसार वाट्सएप, फेसबुक सहित अन्य सोशल साइट्स के जरिए अशांति का माहौल होने की स्थिति में प्रशासनिक पुलिस अधिकारी इंटरनेट एसएमएस सेवाओं पर रोक लगाने का निर्णय ले सकेंगे। तहसील स्तर से लेकर उपखंड तथा जिला स्तर पर इंटरनेट पर पाबंदी लगाई जा सकती है।
सोशलमीडिया से फैल चुकी है अफवाएं
वाट्सएपऔर फेसबुक पर फोटो या पोस्ट करने से अफवाएं फैल चुकी है। पिछले दिनों ट्रांसपोट नगर ओवरब्रिज के पास गाय काटने की अफवा फैल गई। और वाट्सएप पर फोटो भी डाल दिए। बड़ी संख्या में लोग मौके पर पहुंच गए ओर एक युवक की पकड़ कर पिटाई कर दी। बाद में पोस्टमार्टम रिपोर्ट में पता लगा की गाय की मौत 18 घंटे पहले हो चुकी थी।
> संवेदनशील क्षेत्रों में स्थित पेट्रोल पंप की सूची के साथ तनाव के समय वहां हो रही गतिविधियों पर कड़ी निगरानी।
>क्राइम बैठक में संवेदनशील एवं अतिसंवेदनशील क्षेत्रों की समस्याओं की निरंतर समीक्षा।
> ऐसी सामाजिक, आर्थिक एवं राजनीतिक गतिविधियों पर नजर, जिससे तनाव की आशंका हो।
> धर्म परिवर्तन करने वाले कट्टरपंथियों के कार्यक्रमों पर कड़ी निगरानी रखी जाएगी।
> गोवंश तस्करों पर कार्रवाई।
> पटवारी, गिरदावर, ग्राम सेवक, पंच-सरपंच से सूचनाओं का लगातार आदान-प्रदान।
> सोशल मीडिया पर आपत्तिजनक पोस्ट या संदेश पर निगरानी के साथ ऐसी पोस्ट या संदेश पर तत्परता से कार्रवाई।
> वार्षिक मेले, त्योहार, जुलूस, सांप्रदायिक एवं जातीय झगड़ों संबंधी घटनाओं का संबंधित थाने के कैलेंडर बनाएंगे।
तनाव की स्थिति हो गई, इसलिए उठाने पड़े कदम
अजमेरजिला, टोंक, नागौर, भीलवाड़ा जिले सहित कई क्षेत्रों में ऐसे मामले सामने आए कि सोशल मीडिया पर ऐसी अफवाहें चलीं कि तनाव फैल गया। सोशल मीडिया के दुरुपयोग का मसला कलेक्टर-एसपी सम्मेलन के दौरान भी उठाया गया था। गृह विभाग ने गाइड लाइन तैयार कर इसे जारी कर दिया है। यह गाइडलाइन प्रशासनिक अधिकारी पुलिस अधिकारियों तक पहुंच गई है।
कानूनीप्रावधानों के तहत अधिकार सौंपे
सीआरपीसीकी धारा 144 (1) के तहत कलेक्टर, एसपी या पुलिस कमिश्नर अधिकतम दो माह की अवधि के लिए सोशल मीडिया पर पाबंदी लगा सकेंगे। 2 माह से अधिक के लिए सरकार से अनुमति लेनी होगी। यह अवधि 6 माह तक और बढ़ाई जा सकेगी।
कानून व्यवस्था बिगड़ने की आशंका हो तो लगा सकते हैं रोक
पुलिस अधीक्षक कैलाशचंद बिश्नोई का कहना है बहुत ही गंभीर मामलों में जहां ऐसा लगे के कि कानून व्यवस्था बिगड़ सकती है तो कलेक्टर एसपी इंटरनेट, वाट्सएप, फेसबुक मोबाइल सेवाओं पर रोक लगा सकते हैं। इस शक्ति का उपयोग गंभीर मामलों में ही किया जाता है। आज कल सोशल मीडिया का इस कदर दुरुपयोग हो रहा है कोई कुछ भी कमेंट डाल देता है। पहले जो सोशल मीडिया का विश्वसनीयता थी अब उसमें कमी रही है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva